
A N U N Ț 
Spitalul Clinic de Urgență „Bagdasar-Arseni” București, în conformitate cu prevederile Ordinului M.S. nr. 284/2007 pentru aprobarea Metodologiei – cadru de organizare și desfășurare a concursurilor/examenelor pentru ocuparea funcțiilor publice specifice comitetului director din spitalele publice, cu modificările și completările ulterioare, organizează concurs/examen pentru ocuparea funcției specifice comitetului director de Director Medical, post contractual vacant cu normă întreagă, durată determinată de 4 (patru) ani, în cadrul Comitetului Director. 

La concurs/examen se pot înscrie candidații care îndeplinesc, cumulativ, criteriile generale și specifice prevăzute de  Ordinului M.S. nr. 284/2007, cu modificările și completările ulterioare:
1. Criterii generale:
a)	au domiciliul stabil în România;
b)	nu au fost condamnați definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică în făptuirea justiției, de fals ori a unor fapte de corupție sau a unei infracțiuni săvârșite cu intenție, care i-ar face incompatibili cu exercitarea funcției, cu excepția situației în care a intervenit reabilitarea;
c)	au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
d)	nu au vârsta de pensionare, conform prevederilor legale în vigoare.   

2. Criterii specifice pentru funcția de Director Medical:
a)	sunt absolvenți de învățământ universitar de lungă durată, cu diplomă de licență sau echivalentă în domeniul medical, specializarea medicină;
b)	sunt confirmați medic specialist sau medic primar;
c)	au vechime de minimum 5 ani vechime în specialitate;  

a) cererea de înscriere;
b) copie de pe actul de identitate;
c) copie de pe diploma de licență sau de absolvire, după caz;
d) copie de pe certificatul de medic specialist sau medic primar;
e) curriculum vitae;
f) adeverința care atestă vechimea în gradul professional sau in specialitatea studiilor, după caz;
g) cazierul judiciar;
h) certificat de integritate comportamentală ;
i) declarația pe propria răspundere că nu a desfășurat activități de poliție politică, așa cum este definită prin lege;
j) adeverință medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate;
k) proiectul de specialitate.

Concursul/examenul va avea loc la sediul Spitalului Clinic de Urgență ”Bagdasar-Arseni” București, Șoseaua Berceni nr. 12, sector 4, București, la etaj I, Corp A, Sala „Bagdasar”, și constă în:
· test grilă/lucrare scrisă de verificare a cunoștințelor din legislația specifică postului - în data de 15.10.2026,ora 10:00;
· susținerea proiectului de specialitate - în data de 16.10.2026, ora 10:00;
· interviul de selecție - în data de 19.10.2026, ora 10:00.

	ACTIVITATE PLANIFICATĂ
	ORA / INTERVALUL ORAR
	DATA  / PERIOADA


	Data afisare: Monitorul Oficial, posturi.gov, site spital, avizier, presa scrisă
	
	21.09.2026

	Data limită până la care se pot depune dosarele de înscriere (cu cel puțin 5 zile lucrătoare înainte de data susținerii concursului)
	Zilnic, între orele 
09.00 – 14.00
	21.09.2026-
07.10.2026

	Selecția dosarelor și afișarea rezultatelor selecției dosarelor (“admis”/”respins”) la sediul spitalului și pe pagina de web a SCUBA
	ora 12.00
	08.10.2026

	Data limită până la care se pot depune contestațiile la selecția dosarelor (în cel mult 24 ore de la data comunicării rezultatelor verificării)
	 
ora 12.00
	09.10.2026

	Soluționarea contestațiilor și afișarea rezultatelor finale la selecția dosarelor (în 24 ore de la data depunerii contestatiei)
	ora 14.00
	12.10.2026

	Susținerea probei scrise/test grila 

	Incepand cu ora
10.00 
	15.10.2026

	Susținerea orală a proiectului de specialitate
	Incepand cu ora
10.00
	16.10.2026

	Interviul de selecție
	Incepand cu ora
10.00
	19.10.2026

	Afișarea rezultatelor finale ale probelor de concurs
	ora 14.00
	19.10.2026

	Depunerea contestațiilor la rezultatele probelor de concurs (cu excepția interviului de selecție)
	ora 14.00
	20.10.2026

	Soluționarea contestațiilor și afișarea  rezultatelor deciziei comisiei de soluționare a contestațiilor
	ora 14.00
	21.10.2026

	Afișarea rezultatelor finale ale concursului
	ora 14.30
	21.10.2026


*La stabilirea calendarului de concurs au fost luate în considerare doar zilele lucrătoare.
Dosarele de concurs se depun cu cel puțin 5 (cinci) zile lucrătoare înainte de data primei probe a concursului, la sediul spitalului, Corp B, etaj II, camera 16 (Compartiment juridic), la D-na CJ. Mihaela PĂRĂU, secretarul comisiei, respectiv până la data de 07.10.2026, ora 14.00; date de contact: telefon 021.334.30.25, interior 1221 sau 0744.995.366.
Persoanele interesate să participe la concursul organizat pentru ocuparea funcției de director medical pot obține informații suplimentare:
· la sediul instituției, etaj II, corp B, camera 16 - Secretariat comisie de concurs (Compartiment juridic), zilnic, între orele 09.00-14.00, d-na Mihaela PĂRĂU, telefon 021 334 30 25, interior 1221 sau 0744.995.366, 
· prin e-mail, la adresa de poștă electronică juridic.scuba@bagdasar-arseni.ro
Bibliografia și temele cadru pentru proiectul de specialitate vor fi afișate la avizierul spitalului și se vor publica și pe site-ul unității www.bagdasar-arseni.ro, la secțiunea CARIERE.

Documentele solicitate pentru înscrierea la concurs/examen vor fi prezentate și în original, în vederea verificării conformității copiilor cu acestea.
Candidații al căror dosar de înscriere a fost respins pot depune contestație în cel mult 24 de ore de la data comunicării rezultatului verificării. Contestația se soluționează de către Comisia de soluționare a contestațiilor, în termen de 24 de ore de la data depunerii acesteia.
Probele de evaluare se notează cu note de la 1 la 10.
Pentru a fi declarați admiși, candidații trebuie să obțină în cadrul concursului/examenului media finală cel puțin 7,00, iar la fiecare probă minimum nota 6,00. Media finală a fiecărui candidat se calculează cu două zecimale, ca medie aritmetică a notelor obținute la probele de evaluare.
Candidații au dreptul să conteste rezultatul final al concursului/examenului, cu excepția interviului de selecție, în termen de 24 de ore de la afișare. Contestațiile se soluționează de comisia de soluționare a contestațiilor în termen de 24 de ore de la data depunerii la secretarul comisiei de concurs/examen.


BIBLIOGRAFIA DE CONCURS pentru funcția de director medical:

1. Legea nr. 95/2006 privind reforma in domeniul sănătății, republicată, cu modificările si completările ulterioare;
2. Hotărârea nr. 521/2023 pentru aprobarea pachetelor de servicii și a Contractului-cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate, cu modificările și completările ulterioare;
3. Ordinul nr. 1.857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii și a Contractului- cadru care reglementează condițiile acordării asistenței medicale, a medicamentelor și a dispozitivelor medicale, în cadrul sistemului de asigurări sociale de sănătate, cu modificările și completările ulterioare;
4. Ordinul nr. 921/2006 pentru stabilirea atribuțiilor comitetului director din cadrul spitalului public;
5. Ordinul nr. 863/2004 pentru aprobarea atribuțiilor și competențelor consiliului medical al spitalelor;
6. Ordinul nr. 914/2006 actualizat pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, cu modificările și completările ulterioare;
7. Ordinul nr. 1101/2016 privind aprobarea Normelor de supraveghere, prevenire si limitare a infecțiilor asociate asistentei medicale in unitățile sanitare;
8. Ordinul nr. 1782 2006 privind înregistrarea și raportarea statistică a pacienților care primesc servicii medicale în regim de spitalizare continuă și spitalizare de zi, cu modificările si completările ulterioare;
9. Ordinul nr. 516 /2023 privind aprobarea regulilor de confirmare din punctul de vedere al datelor clinice și medicale Ia nivel de pacient pentru cazurile spitalizate în regim de spitalizare continuă și de zi, precum și a metodologiei de evaluare a cazurilor neconfirmate din punctul de vedere al datelor clinice și medicale pentru care se solicită reconfirmarea, cu modificările și completările ulterioare;
10.  Ordinul nr. 1091/2006 - privind aprobarea protocoalelor de transfer interclinic al pacientului critic;
11. Legea nr. 53/2003 - Codul muncii, republicată, cu modificările și completările ulterioare;
12. Ordinul nr. 870/2004 pentru aprobarea regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare;
13. Legea drepturilor pacientului nr. 46/2003 , cu modificările si completările ulterioare;
14.  Ordinul nr. 1410/2016 pentru aprobarea Normelor de aplicare a Legii drepturilor pacientului nr. 46/2003, cu modificările și completările ulterioare;
15.  Ordinul nr. 1312/2020 privind organizarea și funcționarea structurii de management al calitatii serviciilor de sănătate în cadrul unităților sanitare cu paturi și serviciilor de ambulanță, în procesul de implementare a sistemului de management al calității serviciilor de sănătate și siguranței pacientului;
16.  Ordinul nr. 1502/2016 pentru aprobarea componenței și a atribuțiilor consiliului etic ce funcționează în cadrul spitalelor publice.

[bookmark: bookmark10][bookmark: bookmark11][bookmark: bookmark12][bookmark: bookmark13]TEMELE – CADRU pentru proiectul de specialitate pentru ocuparea funcției de Director medical:

1. Managementul infecțiilor asociate asistentei medicale. Rolul personalului medico sanitar in prevenire limitare a infecțiilor asociate asistentei medicale.
a) diminuarea riscului infecțios epidemiologic al mediului spitalicesc;
b) supravegherea epidemiologică;
c) formarea personalului privind prevenirea infecțiilor asociate asistenței medicale;
d) comunicarea între secții cu secțiile spitalului;
e) protecția pacienților și a vizitatorilor.
2. Îmbunătățirea structurii și organizării spitalului.
a) strategia de îmbunătățire a managementului Spitalului Clinic de Urgență „Bagdasar-Arseni” București;
b) strategii de diversificare a serviciilor de sănătate la nivelul Spitalului Clinic de Urgență „Bagdasar-Arseni” București;
c) măsurile de eficientizare a activității Spitalului Clinic de Urgență „Bagdasar-Arseni” București;
3. Evaluarea serviciilor de sănătate furnizate de spital.
a) analiza activității medicale a spitalului pe tipuri de servicii medicale;
b) analiza fluxurilor de date clinice pe tipuri de servicii furnizate (codificare, colectare, transmitere, validare);
c) îmbunătățirea capacității de răspuns a spitalului la nevoile bolnavilor;
d) propuneri de îmbunătățire a performanței spitalului pe baza analizei activității clinice.
4. Managementul calității serviciilor medicale — element prioritar de creștere a performantei Spitalului Clinic de Urgență „Bagdasar-Arseni” București.
a) sistemul de management al calității — reglementări generale;
b) obiectivele calității;
c) structura de management al calității serviciilor medicale, îmbunătățire continuă.
Proiectul de specialitate trebuie să fie realizat individual de către candidat, să rezolve problemele solicitate într-un volum de maximum 8-10 pagini tehnoredactate pe calculator cu fonturi de 14 și trebuie să fie depus la înscriere.

A. Descrierea situației actuale a spitalului;
B. Analiza SWOT a spitalului: puncte forte, puncte slabe, oportunități amenințări;
C. Identificarea problemelor critice;
D. Selecționarea unei probleme prioritare cu motivarea alegerii făcute;
E. Dezvoltarea proiectului de specialitate pentru problema prioritară identificată;
1. Scop;
2. Obiective — indicatori;
3. Activități.
a) definire
b) încadrare în timp — grafic Gantt;
c) resurse necesare — umane, materiale, financiare;
d) responsabilități
4. Rezultate așteptate;
5. Monitorizare — indicatori;
6. Evaluare — indicatori.

